es gl es gl gl gl it en gl gl gl gl gl en gl it pt gl gl gl es pt en es pt fr es pt gl gl gl en gl gl gl gl gl gl gl gl ca gl id es es es gl gl gl gl en gl gl gl gl gl gl gl it nl en es gl gl gl gl gl gl gl gl gl gl gl gl gl gl es gl es gl gl gl gl gl gl gl gl gl gl gl en gl gl gl gl gl en gl es gl es es en en es gl gl gl en gl gl gl en en gl gl gl en gl
Visitas teatralizadas no Camiño de Santiago en Cualedro, Monterrei e Laza
O programa arrancará cunha actuación nocturna o 25 de xuño no castelo de Monterrei, que terá a súa réplica o día 26 en Laza e o 27 de xuño en horario de mañá en Montes (Concello de Cualedro)
11 de Xuño de 2021
“Acción en Ruta” é o título do programa de visitas teatralizadas no Camiño de Santiago impulsadas polos concellos de Cualedro, Monterrei e Laza. Actividades que se desenvolverán durante os meses de verán en diferentes localidades dos tres municipios baixo o suxestivo título. Un programa que se presentaba esta mañá no patio de armas da fortaleza medieval de Monterrei e que está incluído en “O Teu Xacobeo”.
“Dende a Xunta de Galicia apostamos por aproveitar a efeméride do Xacobeo como estímulo despois dun ano e medio moi complicado para o sector turístico. O programa no que se enmarca esta actividade (O Teu Xacobeo) pretende por tanto crear unha ampla oferta cultural en tempo estival, pero tamén un produto que axude a dinamizar as economías locais diversificando esa oferta por diferentes puntos do territorio”, afirmaba o Xefe do Servizo de Turismo Cecilio Santalices.
O programa arrancará cunha actuación nocturna o 25 de xuño no castelo de Monterrei, que terá a súa replica na noite seguinte (26 de xuño) no núcleo de Laza e xa en horario de mañá, o domingo 27 de xuño, no lugar de Montes (Concello de Cualedro). Idéntica secuencia repetirase nas fins de semana do 9, 10 e 11 de xullo e 27, 28 e 29 de agosto. Variando neste caso as localizacións nos tres municipios e a propia trama.
“Cada visita responderá a unha trama concreta, con personaxes e escenarios diferentes como se dunha serie televisiva se tratara. O obxectivo é que calquera persoa poda vir e sorprenderse en todas e cada unha das convocatorias con loitas entre cabaleiros, amoríos, amizades sinistras… Estes son só algunhas das moitas temáticas das visitas. Todas sempre deseñadas coa máxima rigorosidade histórica con textos redactados por historiadores especialistas en didáctica patrimonial”. Apuntaba Manuel Gallego da entidade Xeitura S.Coop.Gal. que coordinará o programa.
Estas visitas forman parte dun proxecto máis amplo que pretende diagnosticar o estado de conservación e posibilidades de desenvolvemento do patrimonio cultural e natural dos tres concellos. Dende o mes de maio un equipo de arqueólogos, historiadores e historiadores da arte percorren diferentes localidades dos municipios promotores co fin de redactar un informe de valoración patrimonial.
“É obxectivo prioritario dos tres concellos a recuperación do patrimonio como motor de desenvolvemento local. Creando unha oferta complementaria á propia atracción turística que supón o castelo de Monterrei e permitindo ao tempo diversificar no territorio a súa incidencia económica”, apuntaba Xosé Luís Suárez como rexedor do Concello de Monterrei e en nome dos alcaldes Luciano Rivero e Xosé Ramón Barreal, dos municipios de Cualedro e Laza respectivamente.
Toda a información poderá encontrarse na web www.accionenruta.gal, lugar onde se realizarán as inscricións que se abrirán o próximo luns 14 de xuño. As actividades serán de balde ata completar aforo, cumprindo en cada momento os protocolos marcados polas autoridades sanitarias fronte ao Covid-19.
camiño de santiago castelo Cualedro Laza monterrei turismo verán visitas teatralizadas
11 de Xuño de 2021
Os horarios para visitar os monumentos e museo de O Bolo cambian durante os meses de outono e inverno
29 de Setembro de 2022
Descubrindo as novas anadas dunha vintena de adegas da D.O. Monterrei
27 de Setembro de 2022
Quiroga recuperará a ponte de orixe medieval do Castelo cun Plan do Consorcio de Turismo
23 de Setembro de 2022
Once viños da D.O. Monterrei, galardoados nas Distincións Gallaecia 2022
19 de Setembro de 2022
Ramiro Fernández, veciño de Pradomao (Parada de Sil), cumpre 100 anos
2 de Outubro de 2022
O valdeorrés Agustín González “Adas”, Distinción ao Mérito Deportivo 2022
2 de Outubro de 2022
Un escape de gas no centro do Barco mobiliza aos servizos de emerxencias
2 de Outubro de 2022
Malestar veciñal polo mal olor na desembocadura do río Cigüeño, no Malecón do Barco
2 de Outubro de 2022
O 6º Gran Premio de Montaña A Rúa reúne a 133 participantes
2 de Outubro de 2022
A empresa con sede en Valdeorras SPEDION aposta pola dixitalización no sector do transporte
8 de Xullo de 2020
Un local barquense únese ás asociacións de salas de concertos estatais para solicitar medidas mentres dure o cese de actividade
23 de Marzo de 2020
As ocas, de paseo polo casco vello do Barco
23 de Decembro de 2019
A provincia de Ourense ten 204 pacientes ingresados por coronavirus, 20 deles no Hospital de Valdeorras
16 de Abril de 2020
O desfile do Domingo Gordo en Viana do Bolo, en fotos
24 de Febreiro de 2020
Find us on Facebook
SUBSCRÍBETE AO XORNAL O SIL
© Copyright 2022, Todos los derechos reservados
Back to top button
Usamos cookies no noso sitio web para proporcionarlle a experiencia máis relevante lembrando as súas preferencias e repetindo visitas. Ao facer clic en "Aceptar", acepta o uso de TODAS as cookies.
Visión xeral da privacidade
Este sitio web usa cookies para mellorar a súa experiencia ao navegar polo sitio web. Destas cookies, as cookies que se clasifican como necesarias almacénanse no seu navegador, xa que son esenciais para o funcionamento das funcionalidades básicas do sitio web. Tamén empregamos cookies de terceiros que nos axudan a analizar e comprender como usa este sitio web. Estas cookies gardaranse no seu navegador só co seu consentimento. Tamén ten a opción de optar por non recibir estas cookies. Pero a desactivación dalgunhas destas cookies pode afectar a súa experiencia de navegación.
As cookies necesarias son absolutamente esenciais para que o sitio web funcione correctamente. Esta categoría só inclúe cookies que garanten as funcionalidades básicas e as funcións de seguridade do sitio web. Estas cookies non almacenan ningunha información persoal.